stanford-oval/wikipedia huggingface dataset:
DTP Entertainment
Pelit

| --- | --- |
 15 Days  Alarm für Cobra 11: Das Syndikat  Awesomenauts  Black Mirror  Black Mirror 2  Black Mirror 3  BomberFUN  Crazy Machines 1+2  Divinity 2: Ego Draconis  Drakensang: The Dark Eye  Drakensang: The River of Time  Giana Sisters DS  Gothic  Gray Matter  King’s Bounty: Armored Princess  Legend: Hand of God  Lost Chronicles of Zerzura  Mata Hari  Memento Mori  Memento Mori 2  Nibiru - Der Bote der Götter :  Panzer Corps  Reprobates  Runaway: A Road Adventure  Runaway 2 – The Dream of the Turtle  Sherlock Holmes: Das Geheimnis des silbernen Ohrrings  So Blonde  Summer Challenge - Athletics Tournament  The Cursed Crusade  The Longest Journey  The Moment of Silence  Tony Tough  Tony Tough 2  Undercover - Operation Wintersonne  Undercover - Doppeltes Spiel  Venetica  Windchaser  Winter Sports 2011 - Go for Gold
Aiheesta muualla

Yrityksen tiedot MobyGamesissä (englanniksi)
Yhtiön kotisivut
DTM-kausi 2018

DTM-kausi 2018 on DTM-sarjan 19. kausi. Kausi alkaa 5. toukokuuta Saksan Hockenheimringin moottoriradalla ja päättyy samalle radalle 14. lokakuuta.
Tallit ja kuljettajat

| Valmistaja | Auto | Tallit | Nro | Kuljettajat | Kilpailut |
| --- | --- | --- | --- | --- | --- |
| Audi | Audi RS5 DTM | Team Rosberg | 1 |  René Rast |  |
| Audi | Audi RS5 DTM | Team Rosberg | TBA |  TBA |  |
| Audi | Audi RS5 DTM | Audi Sport Team Abt Sportsline | 5 |  Mattias Ekström |  |
| Audi | Audi RS5 DTM | Audi Sport Team Abt Sportsline | TBA |  TBA |  |
| Audi | Audi RS5 DTM | Audi Sport Team Phoenix | TBA |  TBA |  |
| Audi | Audi RS5 DTM | Audi Sport Team Phoenix | TBA |  TBA |  |
| BMW | BMW M4 DTM | BMW Team RBM | 7 |  Bruno Spengler |  |
| BMW | BMW M4 DTM | BMW Team RBM | 25 |  Philipp Eng |  |
| BMW | BMW M4 DTM | BMW Team RBM | 47 |  Joel Eriksson |  |
| BMW | BMW M4 DTM | BMW Team RMG | 11 |  Marco Wittmann |  |
| BMW | BMW M4 DTM | BMW Team RMG | 15 |  Augusto Farfus |  |
| BMW | BMW M4 DTM | BMW Team RMG | 16 |  Timo Glock |  |
| Mercedes-Benz | Mercedes-AMG C63 DTM | TBA | TBA |  TBA |  |
| Mercedes-Benz | Mercedes-AMG C63 DTM | TBA | TBA |  TBA |  |
| Mercedes-Benz | Mercedes-AMG C63 DTM | TBA | TBA |  TBA |  |
| Mercedes-Benz | Mercedes-AMG C63 DTM | TBA | TBA |  TBA |  |
| Mercedes-Benz | Mercedes-AMG C63 DTM | TBA | TBA |  TBA |  |
| Mercedes-Benz | Mercedes-AMG C63 DTM | TBA | TBA | TBA |  |
Kilpailukalenteri

| Kisa | Kisa | Sijainti | Rata | Päivä | Paalupaikka | Nopein kierros | Voittanut kuljettaja | Voittanut valmistaja |
| --- | --- | --- | --- | --- | --- | --- | --- | --- |
| 1 | 1 |  Hockenheim, Saksa | Hockenheimring | 5. toukokuuta |  |  |  |  |
| 1 | 2 |  Hockenheim, Saksa | Hockenheimring | 6. toukokuuta |  |  |  |  |
| 2 | 3 |  Brandenburg, Saksa | EuroSpeedway Lausitz | 19. toukokuuta |  |  |  |  |
| 2 | 4 |  Brandenburg, Saksa | EuroSpeedway Lausitz | 20. toukokuuta |  |  |  |  |
| 3 | 5 |  Mogyoród, Unkari | Hungaroring | 2. kesäkuuta |  |  |  |  |
| 3 | 6 |  Mogyoród, Unkari | Hungaroring | 3. kesäkuuta |  |  |  |  |
| 4 | 7 |  Nürnberg, Saksa | Norisring | 23. kesäkuuta |  |  |  |  |
| 4 | 8 |  Nürnberg, Saksa | Norisring | 24. kesäkuuta |  |  |  |  |
| 5 | 9 |  Zandvoort, Alankomaat | Circuit Park Zandvoort | 14. heinäkuuta |  |  |  |  |
| 5 | 10 |  Zandvoort, Alankomaat | Circuit Park Zandvoort | 15. heinäkuuta |  |  |  |  |
| 6 | 11 |  Kent, Iso-Britannia | Brands Hatch | 11. elokuuta |  |  |  |  |
| 6 | 12 |  Kent, Iso-Britannia | Brands Hatch | 12. elokuuta |  |  |  |  |
| 7 | 13 |  Misano, Italia | Misano World Circuit Marco Simoncelli | 25. elokuuta |  |  |  |  |
| 7 | 14 |  Misano, Italia | Misano World Circuit Marco Simoncelli | 26. elokuuta |  |  |  |  |
| 8 | 15 |  Nürburg, Saksa | Nürburgring | 8. syyskuuta |  |  |  |  |
| 8 | 16 |  Nürburg, Saksa | Nürburgring | 9. syyskuuta |  |  |  |  |
| 9 | 17 |  Spielberg, Itävalta | Red Bull Ring | 22. syyskuuta |  |  |  |  |
| 9 | 18 |  Spielberg, Itävalta | Red Bull Ring | 23. syyskuuta |  |  |  |  |
| 10 | 19 |  Hockenheim, Saksa | Hockenheimring | 13. lokakuuta |  |  |  |  |
| 10 | 20 |  Hockenheim, Saksa | Hockenheimring | 14. lokakuuta |  |  |  |  |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2018 Deutsche Tourenwagen Masters
Käännös suomeksi
Nepalin kehitysalueet

Nepalin kehitysalueet
Nepalin 5 kehitysaluetta, 14 vyöhykettä ja 75 piirikuntaa (englanniksi)
Nepalin kehitysakueet ja vyöhykkeet sekä  näiden ja piirikuntien keskukset. (englanniksi)
Nepalin kehitysalueet  (nepaliksi विकास क्षेत्र, vikāsa kṣetra) ovat Nepalin neljäntoista vyöhykkeen tai maan 75 piirikunnan muodostamia ryhmiä.  Kehitysalueet on nimetty ilmansuuntien mukaan, maan pääkaupunkiseudusta katsoen: itä, keski, länsi, keskilänsi ja kaukolänsi (äärimmäinen länsi).
Nepal ja sen kehitysalueet jaetaan tilastoissa usein kolmeen ekologiseen osaan etelästä pohjoiseen: Terai eli tasanko, kumpu ja vuoristo. Näissä ekologisissa tai luonnonoloiltaan poikkeavissa osissa esimerkiksi maatalouden tuotantomahdollisuudet (ilmaston suotuisuus, maaston korkeus) ja väestön elinolot poikkeavat keskeisesti toisistaan. Kullekin kehitysalueelle saadaan ekologisten alueiden pohjalta muodostettua kolme osaa. Itäselle kehitysalueelle jako on esimerkiksi Itäisen kehitysalueen Terai (lyhyesti: Itäinen Terai), Itäinen kumpu ja Itäinen vuoristo.
Kehitysalueet ja niiden nepalinkieliset nimet idästä länteen:
| nro | Kehitysalue | Nimi nepalin kielellä | Sisältyvät vyöhykkeet | Keskus- paikka | Väkiluku  (2011) | Pinta- ala (km2) | Alue- koodi ISO 3166-2 |
| --- | --- | --- | --- | --- | --- | --- | --- |
| 1 | Itäinen kehitysalue (Purwanchal) | पुर्वाञ्चल विकास क्षेत्र | Sagarmatha, Kosi, Mechi | Dhankuta | &&&&&&&&05811555.&&&&005 811 555 | &&&&&&&&&&028456.&&&&0028 456 | NP-4 |
| 2 | Keskinen kehitysalue (Madhyamanchal) | मध्यमाञ्चल विकास क्षेत्र | Bagmati, Narayani, Janakpur | Kathmandu | &&&&&&&&09656985.&&&&009 656 985 | &&&&&&&&&&027410.&&&&0027 410 | NP-1 |
| 3 | Läntinen kehitysalue (Pashchimanchal) | पश्चिमाञ्चल विकास क्षेत्र | Dhawalagiri, Gandaki, Lumbini | Pokhara | &&&&&&&&04926765.&&&&004 926 765 | &&&&&&&&&&029398.&&&&0029 398 | NP-3 |
| 4 | Keskilännen kehitysalue (Madhya Pashchimanchal) | मध्य पश्चिमाञ्चल विकास क्षेत्र | Karnali, Bheri, Rapti | Birendranagar | &&&&&&&&03546682.&&&&003 546 682 | &&&&&&&&&&042378.&&&&0042 378 | NP-2 |
| 5 | Kaukolännen kehitysalue (Sudur Pashchimanchal | सुदुर पश्चिमाञ्चल विकास क्षेत्र | Mahakali, Seti | Dipayal Silgadhi | &&&&&&&&02552517.&&&&002 552 517 | &&&&&&&&&&019539.&&&&0019 539 | NP-5 |
Aiheesta muualla

Index of Geographical Names of Nepal (Arkistoitu – Internet Archive) (englanniksi) (ngiip.gov.np)
Nepal. Number of VDC:s and Municipalities (per region and district, end of 2014) (englanniksi) (ddcpalpa.gov.np)
Dafnis

Dafnis (m.kreik. Δάφνις) tai Daphnis (lat.) voi viitata seuraaviin:
Dafnis, kreikkalaisen mytologian nymfi
Dafnis, antiikin kreikkalainen reettori
Dafnis Miletoslainen, antiikin kreikkalainen arkkitehti
Dafnis, toinen päähenkilö Longoksen romaanissa Dafnis ja Khloe
Daphnis, Saturnuksen kuu
Nepalin kansalliskirjasto

| Nepalin kansalliskirjasto> नेपालको राष्ट्रिय पुस्तकालय Nepal National Library |
| --- | --- |
Osoite:  P.B. 182, Harihar Bhawan, Lalitpur, Nepal
Sijainti:  Lalitpur, Nepal
Verkkosivut
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Nepalin kansalliskirjasto (nepaliksi नेपालको राष्ट्रिय पुस्तकालय, engl. Nepal National Library, lyh. NNL) on Nepalin 3. suurimmassa kaupungissa, pääkaupunki Kathmandun naapurina sijaitsevassa  Lalitpurissa sijaitseva maansa kansalliskirjasto. Se toimii Nepalin opetusministeriön alaisuudessa.
Nepalin hallitus perusti kansalliskirjaston tammikuussa 1957. Kirjaston ydinkokoelman muodosti alkuvaiheessa vuonna 1956 hankittu, kuninkaan neuvonantajana toimineen Rajguru Hem Raj Pandeyn kirjaston aineisto. Kokoelma siirrettiin Singha Durbariin, Rana-suvun hallitsijoiden kaudella valmistuneen palatsikokonaisuuden tiloihin ja yhdistettiin siellä jo aiemmin sijainneen kirjaston (Central Secretariat Library) kanssa. Kokoelmaan kuului tässä vaiheessa 34 292 kirjaa ja sarjajulkaisua.
Kansalliskirjasto muutti nykyisiin tiloihinsa Lalitpurissa, Rana-kaudella rakennetun Harihar Bhawan -palatsin eteläisen siiven ensimmäiseen kerrokseen vuonna 1961. Pääosa kansalliskirjaston kokoelmista jouduttiin sittemmin sulkemaan turvallisuussyistä yleisöltä kirjastorakennuksen vaurioiduttua vakavasti vuoden 2015 maanjäristyksessä. Tämän jälkeen kokoelmaa on säilytetty erään koulun tiloihin väliaikaisesti varastoituna (yhä tammikuussa 2018), osa säkkeihin pakattuna. Kirjojen ja muun materiaalin todettiin olevan alttiina erilaisten hyönteisten aiheuttamille aineistotuhoille.
Vuonna 2015 kirjaston kokoelmissa oli yli 100 000 kirjaa tai dokumenttia, toisen lähteen mukaan vuonna 2017 yhteensä 150 000 kirjaa. Aineiston pääkielet ovat nepali, englanti, hindi ja sanskriitti. Kirjaston palveluksessa oli 23 henkeä. Vuoden 2018 alussa kirjaston johtajana ja ylikirjastonhoitajana toimi Upenda Prasad Mainali.
Aiheesta muualla

IFLA World Report - Nepal (The International Federation of Library Associations and Institutions) (englanniksi) (ifla-world-report.org)
Neu!

Neu bändin logo.
Neu! (saksan kielen sana Uusi!, IPA: [ˈnɔɪ]) oli saksalainen krautrock-yhtye. Yhtye menestyi kaupallisesti erittäin huonosti ollessaan aktiivinen, mutta jälkeenpäin heidän musiikkinsa on toiminut useiden yhtyeiden ja artistien vaikuttajana, kuten PiL, Joy Division, David Bowie, Stereolab, Gary Numan, Ultravox ja Simple Minds.
Albumi Neu! '75 (1975) valittiin vuonna 2005 hakuteokseen 1001 albumia jotka jokaisen on kuultava edes kerran eläessään.
Jäsenet > Ydinjäsenet

Klaus Dinger (1971–1975, 1985–1986) – laulu, rummut, kitara, koskettimet
Michael Rother (1971–1975, 1985–1986) – laulu, kitara, koskettimet
Konrad "Conny" Plank – tuotanto, musiikin muokkaaminen
Jäsenet > Avustajat

Thomas Dinger (1975) – rummut
Hans Lampe (1975) – rummut
Eberhard Kranemann (1972) – basso
Uli Trepte (1972)
Tuotanto > Studioalbumit

Neu! (1972)
Neu! 2 (1973)
Neu! '75 (1975)
Neu! 4 (1995)
Neu! '86 (2010)
Tuotanto > Livealbumit

Neu! '72 Live in Düsseldorf (1996)
Levy-yhtiöt Astralwerks ja Grönland Records uudelleenjulkaisivat kaikki yhtyeen Brain Recordsinselvennä albumit vuonna 2001.
Tuotanto > Singlet

Super / Neuschnee (1972)
Dafnus

Dafnus (m.kreik. Δαφνοῦς, Dafnūs tai Dafnous, lat. Daphnus) voi viitata seuraaviin antiikin aikaisiin kaupunkeihin:
Dafnus, kaupunki Bithyniassa
Dafnus, kaupunki Fokiissa
Dafnus, kaupunki Jooniassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dafnus”, voi hakea sivunnimihaulla, laajalla sivunnimihaulla tai tekstihaulla.
Dafnis (mytologia)

Pan opettaa Dafnista soittamaan panhuilua, patsas noin 200 eaa.
Dafnis (m.kreik. Δάφνις, lat. Daphnis) oli kreikkalaisessa mytologiassa sisilialainen nymfi, Hermeen poika. Hänet kuvataan usein panhuilua soittavaksi paimenpojaksi. Muuan najadi rakastui Dafniihin, mutta tämä oli uskoton. Kostoksi najadi sokaisi Dafniin tai muutti hänet kiveksi.
Muinaisen kreikkalaisen kirjailija Longoksen klassisen rakkauskertomuksen Dafnis ja Khloe toinen päähenkilö, paimenpoika Dafnis, on mahdollisesti saanut nimensä mytologian hahmosta.
Cygnus (avaruusalus)

Ensimmäinen Cygnus-kapseli kuvattuna 29.9.2013
Cygnus on Orbital Sciences Corporation -yhtiön valmistama avaruusalus, jolla lähetetään rahtia Kansainvälistä avaruusasemalle. Kapseli laukaistaan ensisijaisesti yhtiön omalla Antares-raketilla mutta myös Atlas V ja Falcon 9 raketteja on käytetty.
Aluksen ensimmäinen laukaisu ja samalla telakoituminen avaruusasemalle tapahtui syyskuussa 2013. Ensimmäinen varsinainen huoltolento tapahtui tammikuussa 2014.
Alus on nimetty Joutsenen tähtikuvion kreikankielisen nimen mukaan. Cygnus on osa NASAn Commercial Orbital Transportation Services (COTS) -ohjelmaa, jonka tarkoitus on kehittää kaupallista avaruutoimintaa. Cygnus on Dragon-kapselin jälkeen toinen kaupallinen avaruusaseman huoltoalus. Niiden lisäksi asemaa huolletaan avaruussukkulan käytöstä poiston jälkeen venäläisellä Progress-aluksella, ESA:n ATV-aluksella ja japanilaisella HTV-aluksella.
Cygnusia ei laukaista Floridan Cape Canaveralista vaan laukaisupaikkana toimii NASAn Virginiassa sijaitseva Wallops Flight Facility -tukikohta.
Alus ei telakoidu itsenäisesti, vaan avaruuaseman miehistö ohjaa kapselin telakointiporttiin aseman Canadarm2-robottikäsivarren avulla. Cygnus ei laskeudu Maahan, vaan tuhoutuu pudotessaan ilmakehään.
Laukaisut

Vuoden 2023 loppuun mennessä alusta on laukaistu ensimmäisen koelennon jälkeen operatiivisesti 20 kertaa, joista yksi, CRS Orb-3, epäonnistui kantorakentin vian vuoksi.
| Tehtävän nimi | Laukaisupäivä | Aluksen nimi | Tyyppi | Raketti | Huom |
| --- | --- | --- | --- | --- | --- |
| Cygnus Orb-D1 | 18. syyskuuta 2013 | G. David Low | Standard | Antares 110 | Ensimmäinen Cygnus-lento. Antares-kantoraketin toinen laukaisu. Koelennolla oli tietoteknisiä ongelmia, mutta ne onnistuttiin ratkaisemaan, Alus toimitti avaruusasemalle 700 kg ruokaa ja varaosia. Paluukuormaan lastattiin jätettä 1 000 kg. |
| CRS Orb-1 | 9. tammikuuta 2014 | C. Gordon Fullerton | Standard | Antares 120 | Ensimmäinen varsinainen huoltolento Cygnuys-aluksella. Mukana yli 1 200 kg tarvikkeita, kuten ruokaa, vaatteita ja tieteellisiä laitteita. |
| CRS Orb-2 | Heinäkuu 2014 |  | Standard | Antares 120 |  |
| CRS Orb-3 | Lokakuu 2014 |  | Standard | Antares 130 | Laukaisu epäonnistui raketin vian vuoksi, ja  raketti ja alus tuhoutuivat. |
| Cygnus CRS OA-4 | 6. joulukuuta 2015 |  | Enhanced | Atlas V | Ensimmäinen Enchanced-version laukaisu. Alus laukaistiin ULA:n Atlas V:llä. |
| Cygnus CRS OA-6 | 23. maaliskuuta 2016 |  | Enhanced | Atlas V | Alus laukaistiin ULA:n Atlas V:llä. |
| Cygnus CRS OA-5 | 17. lokakuuta 2016 |  | Enhanced | Antares 230 | Antares raketin käyttöönpaluulento. |
| Cygnus CRS OA-7 | TBD |  | Enhanced | Antares 230 |  |
| Cygnus CRS OA-8E | TBD |  | Enhanced | Antares 230 |  |
Constantinen maakunta

| Constantinen maakunta |
| --- | --- |
 Rhumelin rotko ja El Kantaran silta Constantinessa.
 Maakunnan sijainti Algerian kartalla.
Valtio:  Algeria
Hallinto:  
 – hallinnollinen keskus:  Constantine
Pinta-ala:  2 187 km²
Väkiluku (2018):  1 272 500
Constantinen maakunta (arab. ولاية قسنطينة‎) eli wilaya on hallintoalue Algerian koillisosassa. Sen keskus on Constantinen kaupunki. Maakunnan pinta-ala on 2 187 neliökilometriä. Asukkaita on 1 272 500 henkeä (vuonna 2018, arvio).
Constantinen maakunta rajoituu pohjoisessa Skikdan, idässä Guelman, etelässä Oum El Bouaghin ja lännessä Milan maakuntiin. Maisemaa leimaavat vuoret, laaksot ja ylätasangot. Tärkeimmät vesistöt ovat Rhumel, Boumerzoug ja Smendou -vadit. Vuotuinen sademäärä on 350–700 millimetriä. Talvella on viileää ja kesällä kuumaa.
Maakunta jakautuu hallinnollisesti kuuteen piirikuntaan eli daïraan, joihin kuuluu 12 kuntaa. Piirikuntien keskukset ovat Aïn Abid, Constantine, El Khroub, Hamma Bouziane, Ibn Ziad ja Zighoud Youcef. Väestöstä 40 % asuu Constantinessa.
Constantinen kautta kulkee valtatie A2 sekä Algerin ja maan koillisosan yhdistävä rautatie. Kaupungin lähellä sijaitsee Mohamed Boudiafin kansainvälinen lentokenttä.
Maakunnan elinkeinoja ovat varsinkin viljaa tuottava maanviljely, karjanhoito sekä metalli-, elintarvike- ja kemian teollisuus. Constantinessa toimii neljä yliopistoa. Nähtävyyksiä ovat Constantinen vanha kaupunki ja sen museot, roomalainen akvedukti, Rhumeljoen ylittävät sillat, emiiri Abdelkaderin moskeija, El Khroubin numidialainen mausoleumi ja Tiddisin rauniot.
Aiheesta muualla

Constantinen matkailusivusto (arabiaksi), (ranskaksi), (englanniksi)
Algerian maakunnat
Adrar
Aïn Defla
Aïn Témouchent
Alger
Annaba
Batna
Béchar
Béjaïa
Béni Abbès
Biskra
Blida
Bordj Badji Mokhtar
Bordj Bou Arreridj
Bouira
Boumerdès
Chlef
Constantine
Djanet
Djelfa
El Bayadh
El Meghaïer
El Meniaa
El Oued
El Tarf
Ghardaïa
Guelma
Illizi
In Guezzam
In Salah
Jijel
Khenchela
Laghouat
Mascara
Médéa
Mila
Mostaganem
M’Sila
Naâma
Oran
Ouargla
Ouled Djellal
Oum El Bouaghi
Relizane
Saïda
Sétif
Sidi Bel Abbès
Skikda
Souk Ahras
Tamanrasset
Tébessa
Tiaret
Timimoun
Tindouf
Tipaza
Tissemsilt
Tizi Ouzou
Tlemcen
Touggourt
Norman Lloyd

Norman Lloyd vuonna 2007.
Norman Lloyd (8. marraskuuta 1914 Jersey City New Jersey, Yhdysvallat – 11. toukokuuta 2021 Los Angeles, Kalifornia, Yhdysvallat) oli yhdysvaltalainen näyttelijä, tuottaja ja ohjaaja. Hän syntyi Jersey Cityssä, opiskeli New Yorkissa ja aloitti uransa teatterissa.
Lloyd pääsi 1930-luvulla esiintymään Franklin D. Rooseveltin New Dealiin kuuluneen Federal Theatre Projectin mukana. Projekti työllisti satoja työttömiä näyttelijöitä. Lloyd pääsi pian mukaan myös Orson Wellesin Mercury-teatteriin. Koska Lloydilla oli ollut yhteys Wellesiin ja muihin vasemmistolaisiin, hänen oli kuitenkin vaikea saada töitä 1950-luvun mccarthyismin mustien listojen aikana. Alfred Hitchcock auttoi kuitenkin Llyodia ja antoi tälle tuottajan roolin Alfred Hitchcock esittää -televisiosarjasta.
Varhaisella elokuvaurallaan Lloyd esiintyi muiden muassa elokuvissa Viidennen kolonnan mies (Hitchcock, 1942) ja Parrasvalot (Chaplin, 1952). Pitkän uran myöhempiin vaiheisiin mahtuvat roolit esimerkiksi elokuvissa Kuolleiden runoilijoiden seura (1989) ja Lainakengissä (2005). Lloydin viimeinen rooli oli elokuvassa Ihan yössä, jolloin hän oli täyttänyt jo 100 vuotta.
Lloyd näytteli televisiossa muun muassa 1980-luvun sarjassa Sairaalan syke. Hänen piti olla mukana vain muutamassa jaksossa syöpään kuolevana Daniel Auschlanderina, mutta hahmo oli lopulta sarjassa kuuden vuoden ajan. Lloydilla oli rooleja myös sarjoissa Murhasta tuli totta, Moderni perhe ja Star Trek – uusi sukupolvi. Emmy-ehdokkaana Lloyd oli vuonna 1974 minisarjan Steambath tuottajana.
Aiheesta muualla

Norman Lloyd Internet Movie Databasessa. (englanniksi)
Normaal Amsterdams Peil

Normaal Amsterdams Peil, NAP (suom. Amsterdamin nollapiste) on lähtötaso useiden maiden korkeusvertausjärjestelmille sekä myös Suomen korkeusjärjestelmälle N2000.
Sen taso määritettiin mittaamalla IJ-joen korkeus vuoksen ja luoteen aikana Amsterdamin Haarlemmersluisissa päivittäin vuoden ajan (1.9.1683–1.9.1684).
NAP on toteutettu pilarilla, jonka yläpäässä on pronssinen kupera, pyöreä laatta, jonka yläpinta ilmentää fyysisesti sen tasoa. Pilari on rakennettu aina toiseen hiekkakerrokseen saakka.
Pilaria pidetään niin arvokkaana kansallisesti ja kansainvälisesti, että sen yhteydessä on vierailijakeskus ja näyttely.
Norges Unge Venstre

| Norges Unge Venstre |
| --- | --- |
  
  
  
Perustettu:  27. tammikuuta 1909
Puheenjohtaja:  Ane Breivik
Pääsihteeri:  Solveig Hillestad
Ideologia:  liberalismi
Poliittinen kirjo:  keskusta
Toimisto:  Møllergata 16, 0179 Oslo
Jäsenmäärä:  986 (2020)
Kansainväliset jäsenyydet:  –Lymec –IFLRY
Emopuolue:  Venstre
Kotisivu:  www.ungevenstre.no
Infobox OKNimi-testi OK: 
Norges Unge Venstre, lyh. NUV, on norjalainen poliittinen nuorisojärjestö, jonka emopuolue on Venstre. Toiminta on tarkoitettu alle 35-vuotiaille liberaaleille nuorille. Jäseniä on noin tuhat ja paikallisosastoja 40.
NUV perustettiin vuonna 27. tammikuuta 1909. Vuoteen 1972 asti norjalainen Dagbladet-lehti oli järjestön yksi tärkeimpiä äänenkannattaja.
Järjestö on Lymecin ja IFLRY:n jäsen.
NUV kannattaa muun muassa monarkian lakkauttamista, asevelvollisuudesta luopumista sekä vapaakaupan kasvattamista.
Aiheesta muualla

Järjestön kotisivut (norjaksi)
Kuvia tai muita tiedostoja aiheesta Norges Unge Venstre Wikimedia Commonsissa
Christoph Gruber

Christoph Gruber
Christoph Gruber (s. 25. maaliskuuta 1976) on uransa lopettanut itävaltalainen alppihiihtäjä.
Alppihiihdon maailmancupissa hän voitti viisi osakilpailua, joista kolme supersuurpujottelukilpailuja Garmisch-Partenkirchenissä. Lisäksi hän oli neljä kertaa toinen ja viisi kertaa kolmas. Gruber sijoittui supersuurpujottelun maailmancupin kokonaiskilpailussa toiseksi kaudella 2000–2001 ja viidenneksi kaudella 2007–2008.
Arvokilpailuissa hän on ollut parhaimmillaan neljäs supersuurpujottelussa Åren MM-kisoissa 2007. Salt Lake Cityn olympialaisissa 2002 hän sijoittui suurpujottelussa viidenneksi ja super-g:ssä seitsemänneksi.
Gruber voitti junioreiden maailmanmestaruuden suurpujottelussa 1995.
Gruber lopetti uransa kauden 2009–2010 jälkeen.
Aiheesta muualla

Christoph Gruber Kansainvälinen hiihtoliitto (FIS). (englanniksi)
Christoph Gruberin kotisivut (saksaksi)
C’est la vie (Khaledin kappale)

| ”C’est la vie” Khaled |
| --- | --- | --- |

Singlen tiedot
 Albumilta: C’est la vie
 Julkaistu: 2. heinäkuuta 2012
 Tuottaja(t): RedOne
 Tyylilaji: rai, pop, dance
 Kesto: 03.50
 Levy-yhtiö: Universal Music
Khaledin muut singlet
| ”Même pas fatigué !!!” 2009 | ”C’est la vie” 2012 | ”Hiya Hiya” 2012 |
C’est la vie on algerialaisen rai-muusikon Khaledin kappale. Sen on tuottanut marokkolais-ruotsalainen tuottaja RedOne ja julkaissut Universal Records.
Kappale on kaksikielinen; suurin osa sen sanoituksesta on algerianarabiaksi ja kertosäe ranskaksi. Kertosäkeessä toistetaan:
»On va s’aimer (Me rakastamme)
On va danser (Me tanssimme)
Oui c’est la vie (Kyllä, tämä on elämää) 
Lala, lalala…»
Kappaleen paras listasijoitus Ranskassa oli singlelistan neljäs sija.
Nichelle Prince

| Mitalit | Mitalit | Mitalit |  |
| --- | --- | --- | --- |
|  Nichelle Prince |  Nichelle Prince |  Nichelle Prince |  |
Maa:   Kanada
Naisten jalkapallo
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 |  |  |
|  Pronssia | Rio de Janeiro 2016 |  |  |
Nichelle Prince (s. 19. helmikuuta 1995) on kanadalainen jalkapalloilija. Hän on pelannut Kanadan naisten maajoukkueessa ennen vuoden 2023 MM-kilpailujen alkua 90 maaottelua ja tehnyt niissä 13 maalia. MM-kilpailuissa 2019 hän pelasi avauskokoonpanossa kolmessa Kanadan neljästä ottelusta ja teki maalin alkulohko-ottelussa Uutta-Seelantia vastaan. Pelipaikaltaan hän on hyökkääjä. Hän on saavuttanut olympiapronssia Rio de Janeirossa 2016 ja voittanut kultaa Tokiossa 2021.
Prince edustaa yhdysvaltalaista Houston Dashia.
Dafnés

| Dafnés Δαφνές |
| --- | --- |
 Dafnéen Neitsyt Marian pyhän vyön (Agía Zóni) kirkko.
 Dafnés
 Koordinaatit: 35°13′00″N, 25°3′3″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Iraklion
Hallinto:  
 – Asutustyyppi:  kylä
 – Kallikrates-koodi:  7101010401
Väkiluku (2011):  1 204
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Dafnés (kreik. Δαφνές) on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Dafnés muodostaa oman kyläyhdyskuntansa (Τοπική Κοινότητα Δαφνέ, Topikí Koinótita Dafné). Kylän väkiluku on 1 204 (vuonna 2011).
Dafnés sijaitsee Kreetan pohjoisissa keskiosissa Ída- eli Psiloreítis-vuoren itärinteellä noin 16 kilometriä lounaaseen Iraklionin kaupungista. Dafnés on yksi Kreetan neljästä keskeisimmästä viininviljelyalueesta. Tärkein lajike alueella on Liátiko, joka on ainoa sallittu lajike kylän nimeä kantavissa nimisuojatuissa viineissä. Kylässä järjestetään jokakesäiset viinijuhlat.